Alfred Candidus Ferdinand zu Windisch-Graetz - Vikipeedia, vaba entsüklopeedia

# Alfred Candidus Ferdinand zu Windisch-Graetz

###

Feldmarssal Windischgrätz aastal 1852

Vürst Alfred Candidus Ferdinand zu Windisch-Graetz (ka Windisch-Grätz või Windischgrätz; 11. mai 1787 Brüssel – 21. mai 1862 Viin) oli Austria sõjaväelane, feldmarssal (1833) ja riigivürst.

Steiermargist pärinev Windischgrätz astus Austria armeesse 1804. aastal ning võitles kõigis Austria sõdades Napoleoni vastu. Ta teenis ära suure lugupidamise oma sõjaliste oskustega ning oli armees pidevalt kõrgetel positsioonidel. 1840 määrati ta Böömimaa vägede juhatajaks.

1848. aasta revolutsiooni ajal tegutses Windischgrätz Prahas otsustavalt ning surus seal mässukatsed maha. Ta kutsuti ka Viini korda looma, kuid sealsed poliitilised jõud, eriti liberaalsed ministrid, seisid sõjalise jõu kasutamisele vastu ja nõnda pidi marssal Böömimaale naasma. 1848. aasta oktoobris vallutas ta aga pärast lühikest piiramist pealinna revolutsionääridelt ning tast sai lühikeseks ajaks Austria mõjukaim mees. Tema ja ta soosiku Felix von Schwarzenbergi initsiatiivil viidi läbi ka keiser Ferdinandi asendamine tema 18-aastase vennapoja Franz Josephiga. 1849. aastal saavutas Windischgrätz esialgu suurt edu Ungaris, vallutades mässulistelt Buda, kuid et ta väed jäid pärast seda toppama ning ungarlaste juht Lajos Kossuth suutis oma vägede moraali taastada, järgnesid austerlastele rängad kaotused. Need viisid Windischgrätzi poliitikukarjääri kiiresti tupikusse. Ta läks erru ning suri 1862. aastal Viinis.

Välja otsitud andmebaasist "http://et.wikipedia.org../../../a/l/f/Alfred_Candidus_Ferdinand_zu_Windisch-Graetz_7381.html"

Kategooriad: Austria inimesed | Väejuhid | Sündinud 1787 | Surnud 1862

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Česky
- Deutsch
- English
- Français
- Magyar
- Nederlands
- Română